[bookmark: _ve0rcz17o0my]Как да сменим твърдия диск на PS5 Pro?

Някои хора смятат, че SSD дискът може да бъде сменен само в компютър, но това не е така. Геймърите които предпочитат конзолата PlayStation 5 Pro също могат да разширят паметта си с допълнителен M.2 SSD. Това не е толкова трудно, колкото изглежда, а добавянето на допълнителен диск носи редица предимства.

Защо е добре да се добави още един SSD към конзолата?

Конзолите като PS5 Pro имат вграден SSD диск, но тъй като игрите изискват все повече място, дискът, който е достъпен по подразбиране, може да не е достатъчен. Разполагането с повече място за любимите ви игри обаче не е единственото предимство. Добрите SSD дискове имат по-добри скорости на четене и запис, което води до по-бързо зареждане. Например дискът Samsung 990 PRO Heatsink осигурява 4 TB допълнителна памет и скорост на четене и записване до 7450 и 6900 MB/s съответно. Това е почти колкото горната граница на PCIe® 4.0 и със сигурност ще подобри игровия ви опит. Игри като Spider Man: Miles Morales могат да зареждат до 7 секунди по-бързо[footnoteRef:0]. [0:  Тествано от androidcentral.com: https://www.androidcentral.com/gaming/playstation/samsung-990-pro-ssd-review-a-perfect-ps5-ssd] 


Монтаж на диска

Повечето M.2 SSD дискове на пазара работят с конзоли, но все пак е важно да проверите дали дискът е съвместим, преди да го купите. Съответната информация трябва да е достъпна на уебсайта на производителя, както е в случая на модела 990 PRO. Преди да започнете, се уверете, че осветлението е достатъчно, и подгответе комплект отвертки и плоска повърхност, върху която ще поставите конзолата.

Първо, изключете устройството от мрежата и го поставете настрани, за да отстраните капака. След това можете лесно да намерите M.2 порта: той е покрит с пластмасов капак, който трябва да бъде отстранен с помощта на Phillips отвертка.

В гнездото на M.2 ще намерите болт и подложка, която ще трябва да нагласите за да поставите диска. За да направите това, просто премахнете болта и нагласете подложката така, че да отговаря на дължината на SSD диска. 

Поставете SSD диска в M.2 слота под ъгъл 45°, леко го натиснете надолу и го фиксирайте с болта. Поставете капака на порта и след това поставете капака на конзолата.

Дискът трябва да бъде форматиран преди използване. Ако е бил монтиран правилно, конзолата ще стартира този процес сама. Имайте предвид, че ако дискът е бил използван преди, всичката информация ще бъде безвъзвратно изтрита от него.

Обобщение

Конфигурираният SSD трябва да работи. Смяната може да бъде извършена лесно у дома. Важно е да се отбележи че използването на съвместим SSD диск осигурява пълна съвместимост с PS5 игри. Вие можете да ги играете директно от новия диск.
